עפרה קלינגר

עפרה קלינגר (נולדה ב-1962) כיהנה כנציבת בתי הסוהר בשנים 2015–2018.

ביוגרפיה
קלינגר גדלה בבת ים ובירושלים, שירתה בצה"ל ביחידה 8200 של אגף המודיעין. לאחר שירותה הצבאי למדה משפטים באוניברסיטת תל אביב והתמחתה במשפט פלילי. את הסטאז' עשתה בפרקליטות מחוז מרכז אצל יהודית אמסטרדם ועבדה כתובעת בפרקליטות המחוז תחת עדנה ארבל.

ב-1989 התגייסה לשירות בתי הסוהר, והייתה מראשוני עורכי הדין שעבדו בלשכה המשפטית של שירות בתי הסוהר. היא שימשה תובעת בבית הדין למשמעת של הארגון. ב-1993 מונתה למשנה ליועץ המשפטי של השב"ס. בשנים 2007–2002 שירתה כראש מחלקת האסיר. בתפקידה הבא שימשה ראש מחלקת הסגל. במאי 2008 מונתה לראש חטיבת הכליאה בדרגת תת-גונדר. ב-2011 קודמה לדרגת גונדר ומונתה לראש אגף האסיר. היא שימשה גם כנשיאת בית הדין לערעורים של בתי הסוהר וחברת הנהלת ארגון הסוהרים הבינלאומי (ICPA).

קלינגר הייתה חברת הוועדה לבחינת מדיניות הענישה והטיפול בעבריינים בראשות השופטת בדימוס דליה דורנר.

ב-23 בנובמבר 2015 הועלתה לדרגת רב-גונדר ומונתה לנציבת בתי הסוהר. היא הנציבה הראשונה המגיעה משורות שירות בתי הסוהר.

בדצמבר 2016 לקתה בשבץ מוחי במהלך עבודתה ואושפזה לתקופה של ארבעה חודשים. בעת מחלתה מונה גונדר אשר וקנין, ראש אגף האסיר, למחליפה הזמני של קלינגר. באפריל 2017 שבה לתפקידה והחלה במקביל בתהליך שיקום.. באוקטובר 2018 הוטמן ברכבה מטען חבלה.

בסוף 2018 סיימה את כהונתה כנציבת בתי הסוהר.

חיים אישיים והשכלה 
קלינגר בוגרת המכללה לביטחון לאומי (מחזור ל"ו) ובעלת תואר שני במדע המדינה מאוניברסיטת חיפה. במהלך לימודיה כתבה את העבודה "הגירה מאפריקה לישראל והשפעותיה על הביטחון הלאומי".

היא נשואה לעו"ד מאיר קלינגר ואם לשלושה. מתגוררים ביהוד.

קישורים חיצוניים

הערות שוליים

נציבי בתי הסוהר
יועצות משפטיות ישראליות
יועצים משפטיים ישראלים
עורכות דין פליליות ישראליות
עורכי דין פליליים ישראלים
בוגרי תיכון רמות (בת ים)
בוגרות אוניברסיטת תל אביב: משפטים
בוגרי אוניברסיטת תל אביב: משפטים
יהוד-מונוסון: אישים
בוגרות המכללה לביטחון לאומי
בוגרי המכללה לביטחון לאומי
ישראליות שנולדו ב-1962
ישראלים שנולדו ב-1962